कार्यविनायक नगरपालिका

कार्यविनायक नगरपालिका नेपालको पूर्व प्रशासनिक विभाजन अनुसार मध्यमाञ्चल विकास क्षेत्र अन्तर्गत बागमती अञ्चलमा पर्ने ललितपुर जिल्लामा अवस्थित एक नगरपालिका थियो। स्थानीय विकास मन्त्रालयले १६ मङ्सिर २०७१ मा, ६१ वटा नयाँ नगरपालिका थप्दा ललितपुर जिल्लामा सैंबु, बुङमती, खोकना, छम्पी र डुकुछाप ५ गाउँ विकास समितिहरू लाई समेटेर कार्यविनायक नगरपालिका घोषणा गरेको थियो।  कार्यविनायक नगरपालिकाको केन्द्र छ्यासीकोटमा रहेको थियो। कार्याविनायक नगरपालिकाको १-१३ नम्बर वडा (साविकका सैंबु र बुङमती र खोकना गाविसहरू) ललितपुर महानगरपालिकामा गाभिएको थियो भने १४-१८ नम्बर वडा (साविकका छम्पी र डुकुछाप गाविसहरू) गोदावरी नगरपालिकामा गाभिएको थियो।

जनसङ्ख्या
कार्यविनायक नगरपालिका साविकका सैंबु, बुङमती, छम्पी, डुकुछाप र खोकना गाविसहरू मिलेर बनेको थियो। त्यसैले राष्ट्रिय जनगणना २०६८ अनुसार यी ५ गाविसहरूको जनसङ्ख्यालाई जोड्दा कार्यविनायक नगरपालिकाको कूल जनसङ्ख्या ३८,०३६ हुन्छ। 

सन्दर्भ सामग्रीहरू

बाह्य कडीहरू
जिल्ला विकास समितिको कार्यालय, ललितपुर 

श्रेणी:वि.सं. २०७१ मा घोषित नगरपालिकाहरू
श्रेणी:नेपालका पूर्व नगरपालिकाहरू